
  Geir Lima


  Uttale


  Alfabetet

          (a)

        

        	

        	
          N n 

        

        	
          (enne)

        
      


      
        	
          B b

        

        	
          (bi)

        

        	

        	
          O o

        

        	
          (o)

        
      


      
        	
          C c

        

        	
          (ci)

        

        	

        	
          P p

        

        	
          (pi)

        
      


      
        	
          D d

        

        	
          (di)

        

        	

        	
          Q q

          (e)

        

        	

        	
          R r

        

        	
          (erre)

          (effe)

        

        	

        	
          S s

        

        	
          (esse)

          (gi)

        

        	

        	
          T t

        

        	
          (ti)

        
      


      
        	
          H h

        

        	
          (acca)

        

        	

        	
          U u

        

        	
          (u)

        
      


      
        	
          I i

        

        	
          (i)

        

        	

        	
          V v

        

        	
          (vu/vi)

        
      


      
        	
          J j

        

        	
          (i lunga)

        

        	

        	
          W w

        

        	
          (doppia vu)

        
      


      
        	
          K k

        

        	
          (kappa)

        

        	

        	
          X x

        

        	
          (ics)

        
      


      
        	
          L l

        

        	
          (elle)

        

        	

        	
          Y y

        

        	
          (ipsilon/i greca)

        
      


      
        	
          M m

        

        	
          (emme)

        

        	

        	
          Z z

        

        	
          (zeta)

        
      

    
  


  Bokstavene j, k, w, x og y brukes sjelden og bare i fremmedord.


  Vokalene æ, ø og å kan beskrives på følgende måte på italiensk:


  Æ æ (a e e insieme)


  Ø ø (o tagliato eller o tagliata eller o con la barra)


  Å å (a con un piccolo tondo eller a con un anello sopra eller a con la pallina)


  Vokaler


  Italiensk har sju vokalfonemer:


  
    
      

      

      
    

    
      
        	
          /i/

        

        	

        	
          /u/

          /o/

          /ɔ/

        
      


      
        	

        	

        	
      


      
        	

        	
          /a/

        

        	
      

    
  


  I skrift er det fem vokaler i italiensk: i, e, a, o, u. Det skilles mellom åpen og lukket e og åpen og lukket o i trykksterke stavelser. I trykksvake stavelser uttales e og o alltid som lukkede vokaler (/e/ og /o/).


  /i/ uttales som i norsk min, din.


  /e/ (lukket e) uttales som i norsk te, le.


  /ɛ/ (åpen e) befinner seg mellom norsk e og æ. Uttales som fransk è i mère eller ai i lait.


  /a/ uttales omtrent som i norsk a i salt, men den artikuleres litt lenger framme, som a i stavangerdialekt (i ord som hatt), eller som fransk a i patte.


  /ɔ/ (åpen o) uttales omtrent som norsk å i fått, eller som i fransk o i accord, eller tysk o i Sonne.


  /o/ (lukket o) befinner seg mellom norsk o og å. Uttales som i fransk eau i beau, eller som tysk o i Sohn, og ikke så veldig langt unna norsk å i gå.


  /u/ uttales omtrent som norsk o i ost, eller som fransk ou i tour, eller som tysk u i Flug.


  For å vite om en e eller en o skal uttales som åpen eller lukket når den står i en trykksterk stavelse, må man slå opp hvert enkelt ord i ordboken. I noen ordbøker står dette markert med aksent over vokalen på følgende måte: é og ó (med accento acuto) for lukket uttale, og è og ò (med accento grave) for åpen.


  
    
      

      
    

    
      
        	
          Eksempler på ord med lukket e (/e/)

        

        	
          Eksempler på ord med åpen e (/ɛ/)

        
      


      
        	
          allégro («lystig»)

        

        	
          bène («godt»)

        
      


      
        	
          fréddo («kald»)

        

        	
          bèllo («pen»)

        
      


      
        	
          vérde («grønn»)

        

        	
          sèmpre («alltid»)

        
      


      
        	
          néro («svart»)

        

        	
          vèngo («jeg kommer»)

        
      


      
        	
          quésto («denne»)

        

        	
          cèrto («sikker»)

        
      

    
  


  
    
      

      
    

    
      
        	
          Eksempler på ord med lukket o (/o/)

        

        	
          Eksempler på ord med åpen o (/ɔ/)

        
      


      
        	
          dópo («etter»)

        

        	
          còtto («kokt»)

        
      


      
        	
          ancóra («ennå»)

        

        	
          dònna («dame»)

        
      


      
        	
          dólce («søt»)

        

        	
          còsa («ting»)

        
      


      
        	
          nóme («navn»)

        

        	
          nòve («ni»)

        
      


      
        	
          mósca («flue»)

        

        	
          ròsa («rose»)

        
      

    
  


  I de fleste tilfellene er det ikke noe problem å bli forstått dersom man for eksempel skulle uttale e som lukket i alle sammenhenger. Mange steder i Italia finnes det andre skiller mellom åpen og lukket e og o enn det vi ser her. For eksempel i Milano vil e gjerne alltid være lukket (é) i åpen stavelse (béne), der det i Firenze eller i Roma er åpen e (bène). I tillegg finnes det andre variasjoner i uttalen av disse vokalene mellom de ulike regionene. Som utlending vil man derfor som regel være tilgitt dersom man skulle få problemer med å huske om en vokal skal være åpen eller lukket. Like fullt kan det være nyttig å være oppmerksom på at det finnes ord som staves likt, og spørsmålet om den trykksterke vokalen er åpen eller lukket, er det eneste som skiller ordene fra hverandre. Eksempler på slike «minimale par» er:


  
    
      

      
    

    
      
        	
          vénti («20»)

        

        	
          pésca («fiske»)

        
      


      
        	
          vènti («vinder»)

        

        	
          pèsca («fersken»)

        
      


      
        	
          córso (partisipp av correre)

        

        	
          fóro («hull»)

        
      


      
        	
          còrso («korsikansk»)

        

        	
          fòro («forum»)

        
      

    
  


  Legg merke til at alle vokaler alltid skal uttales, også på slutten av ord. Det finnes ingen stumme vokaler i italiensk.


  Diftonger


  En diftong er satt sammen av en semikonsonant og en vokal. Semikonsonantene i italiensk er /j/ (skrives i) og /w/ (skrives u). I italiensk finnes det følgende diftonger:

          fiato («pust»)

        

        	
          ai

        

        	
          vai («du går»)

          pieno («full»)

        

        	
          ei

        

        	
          sei («du er»)

          piove («det regner»)

          poi («etterpå»)

        
      


      
        	
          iu

        

        	
          chiudere («lukke»)

          guasto («ødelagt»)

          causa («årsak»)

        
      


      
        	
          ue

        

        	
          guerra («krig»)

        

        	
          eu

        

        	
          pneumatico («bildekk») 

          uomo («mann»)

          guidare («kjøre»)

        

        	

        	
      

    
  


  Det er ikke alltid at to vokaler som står ved siden av hverandre, utgjør en difong. Det oppstår hiatus, det vil si at vokalene skal uttales hver for seg, i følgende tilfeller:


  
    	• Dersom i eller u ikke er én av de to vokalene: pa-ese («land»), re-ame («kongerike»)


    	• Dersom i eller u er trykksterke: du-e («to»), mi-o («min»)


    	• Etter prefiksene ri-, bi-, tri-: ri-uscire («lykkes»), bi-ennale («toårig»), tri-angolo («triangel»)

  


  Triftonger


  Italiensk har også triftonger, det vil si tre vokaler som utgjør én stavelse.


  
    
      

      
    

    
      
        	
          iei

        

        	
          miei («mine»)

        
      


      
        	
          uoi

        

        	
          tuoi («dine»)

        
      


      
        	
          iuo

        

        	
          aiuola («blomsterbed»)

        
      

    
  


  Konsonanter


  Konsonantene b, d, f, l, m og n uttales omtrent som i norsk. Ellers:


  c /k/ Uttales /k/ foran a, o, u og konsonant. Legg merke til at k-lyden ikke er aspirert, slik den kan være på norsk. Carne («kjøtt»), come («hvordan»), cuore («hjerte»).


  c /tʃ/ Uttales /tʃ/ foran e og i, omtrent som i engelsk ch i church. Cena («middag»), cinema («kino»).


  g /ɡ/ Uttales /ɡ/ foran a, o, u og konsonant (bortsett fra n og l). Gallo («hane»), gonna («skjørt»), gusto («smak»).


  g /dʒ/ Uttales /dʒ/ foran e og i, omtrent som engelsk g i gentleman og gin.Gente («folk»), giallo («gul»).


  gli /ʎ/ Uttales omtrent som norsk lj i talje. Figlio («sønn»).


  gn /ɲ/ Uttales omtrent som nj i kompanjong, eller som fransk gn i Cognac. Gnocchi («gnocchi»), campagna («land»).


  h Er alltid stum. Etter c og g markerer den «hard» uttale av disse. Chiesa («kirke»), funghi («sopp»).


  p /p/ Legg merke til at p ikke er aspirert, slik den kan være i norsk. Uttales som fransk p i Paris eller spansk p i paìs.


  qu /kw/ Bokstaven q etterfølges alltid av u. Uttales omtrent som qu i engelsk queen. Quando («når»), quello («den»), acqua («vann»). 


  r /r/ Uttales som en kraftig rulle-r (tungespiss-r). Rosso («rød»), serra («drivhus»).


  s /s/ Uttales ustemt:– i begynnelsen av ord foran vokal: sale («salt»), solo («alene»). – etter l, n, r: falso («falsk»), mensa («kantine»), corso («løp»). – foran c, f, p, q, t: scuola («skole»), stadio («stadion»). – som dobbelkonsonant: rosso («rød»), passaporto («pass»).


  s /z/ Uttales stemt:– foran de stemte konsonantene b, d, g, l, m, n, r, z: sbaglio («feil»), snello («slank»). – mellom to vokaler (men ikke alltid): rosa («rose»), vaso («vase»).


  sc /sk/ Uttales /sk/ foran a, o, u og konsonant. Scatola («eske»), scuola («skole»), schermo («skjerm»). 


  sc /ʃ/ Uttales /ʃ/ foran e og i, omtrent som sk i østnorsk ski.  Scelta («valg»), sci («ski»).


  t /t/ Legg merke til at t-lyden ikke er aspirert, slik den kan være i norsk. Uttales som fransk t i tour.


  v /v/ Uttales som en frikativ, som fransk v i vite eller engelsk v i very. Norsk v er ikke en frikativ. Vaso («vase»), provare («prøve»).


  z /ts/ Uttales ustemt:– etter l, n, r, z: senza («uten»).  – i endelsene -zione, -enza, -anza. – i en del andre ord: pizza, piazza («plass»), Lazio, Svezia («Sverige»). 


  z /dz/ Uttales stemt: – som regel mellom to vokaler (men med flere unntak): azzurro («blå»).– i endelsen -izzare.


  Legg merke til at alle konsonantene må uttales tydelig hver for seg, ikke som i østnorsk der rd, rl, rn, rs og rt uttales som én lyd i ord som ferdig, kurs, fort osv.:


  carne /kar-ne/ («kjøtt»)


  parte /par-te/ («del»)


  Trykksterke og trykksvake stavelser


  I utgangspunktet kan trykket i italienske ord falle på en hvilken som helst stavelse. Det vanligste er trykk på nest siste stavelse. Dette gjelder for eksempel i disse bynavnene:


  
    
      

      
    

    
      
        	
          Milano:

        

        	
          Mi – là – no

        
      


      
        	
          Torino:

        

        	
          To – rì – no

        
      


      
        	
          Roma:

        

        	
          Ró – ma

        
      


      
        	
          Bari:

        

        	
          Bà – ri

        
      

    
  


  En del ord har trykk på tredje siste stavelse, som for eksempel disse bynavnene:


  
    
      

      
    

    
      
        	
          Napoli:

        

        	
          Nà – po – li

        
      


      
        	
          Genova:

        

        	
          Gè – no – va

        
      


      
        	
          Bergamo:

        

        	
          Bèr – ga – mo

        
      


      
        	
          Udine:

        

        	
          Ù – di – ne

        
      

    
  


  Det finnes fem muligheter for hvor trykket skal være. Ord med trykk på fjerde eller femte siste stavelse er svært sjeldne.


  
    	• På siste stavelse (parole tronche): cit-tà («by»), caf-fè («kaffe»)


    	• På nest siste stavelse (parole piane): fe-lì-ce («lykkelig»), an-dà-re («gå»)


    	• På tredje siste stavelse (parole sdrucciole): mè-di-co («lege»), (loro) pàr-la-no («de snakker»)


    	• På fjerde side stavelse (parole bisdrucciole): (loro) te-lè-fo-na-no («de ringer»)


    	• På femte siste stavelse (parole trisdrucciole): ìn-di-ca-glie-lo («vis det til ham»)

  


  Det vanskelige er at det ikke framgår av skriftbildet hvor trykket skal være, bortsett fra når det er snakk om trykk på siste stavelse, der det settes aksent over den vokalen som er trykksterk. For å finne ut hvor trykket skal være, må man slå opp hvert enkelt ord i en ordbok.


  Det finnes ordpar der trykket er distinktiv faktor. Eksempler på slike «minimale par» er:


  
    
      

      

      

      
    

    
      
        	
          ancòra

        

        	
          («ennå»)

        

        	
          àncora

        

        	
          («anker»)

        
      


      
        	
          princìpi

        

        	
          («prinsipper»)

        

        	
          prìncipi

        

        	
          («prinser»)

        
      


      
        	
          subìto

        

        	
          (partisipp av subire «tåle»)

        

        	
          sùbito

        

        	
          («straks»)

